মজিবর রহমান (লালমনিরহাটের রাজনীতিবিদ)

মজিবর রহমান (১৩ অক্টোবর ১৯৪১–৩০ জানুয়ারি ২০১৬) বাংলাদেশের লালমনিরহাট জেলার রাজনীতিবিদ যিনি তৎকালীন রংপুর-৬ ও লালমনিরহাট-২ আসনের আসনের সংসদ সদস্য ছিলেন।

প্রাথমিক জীবন
মজিবর রহমান ১৩ অক্টোবর ১৯৪১ সালে লালমনিরহাটের আদিতমারীতে জন্মগ্রহণ করেন।

রাজনৈতিক জীবন
মজিবর রহমান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে তৎকালীন রংপুর-৬ আসন থেকে সংসদ সদস্য নির্বাচিত হন।

১৯৮৬ সালের তৃতীয়, ১৯৮৮ সালের চতুর্থ, ১৯৯১ সালের পঞ্চম, ১২ জুন ১৯৯৬ সালের সপ্তম, ২০০১ সালের অষ্টম ও ২০০৮ সালের নবম জাতীয় সংসদ নির্বাচনে জাতীয় পার্টির মনোনয়ন নিয়ে লালমনিরহাট-২ আসন থেকে সংসদ সদস্য নির্বাচিত হন। তিনি পরপর সাতবার সংসদ সদস্য নির্বাচিত হন।  নবম জাতীয় সংসদে তিনি ধর্মবিষয়ক সংসদীয় কমিটির চেয়ারম্যান এবং অন্যান্য মেয়াদে শিক্ষা, খাদ্য ও পাট মন্ত্রণালয়বিষয়ক সংসদীয় কমিটির সদস্য ছিলেন। তিনি জাতীয় পার্টির একজন রাজনৈতিক নেতা।

মৃত্যু
মজিবর রহমান ৩০ জানুয়ারি ২০১৬ তারিখে ঢাকার উত্তরার নিজ বাসায় মৃত্যুবরণ করেন।

তথ্যসূত্র

বিষয়শ্রেণী:২০১৬-এ মৃত্যু
বিষয়শ্রেণী:লালমনিরহাট জেলার রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:১৯৪১-এ জন্ম